ముంబై: కాంగ్రెస్ ఉపాధ్యక్షుడు, ఎలిబిబుల్ బ్యాచిలర్ రాహుల్ గాంధీని పెళ్లి చేసుకోవాల్సిందిగా కేంద్ర సామాజిక న్యాయశాఖ సహాయ మంత్రి రాందాస్ అథవాలె సలహా ఇచ్చారు. దళితుల ఇళ్లకు వెళ్లి వారితో సామూహిక భోజనాలు చేసినంత మాత్రాన కులాల మధ్య అంతరాలు తొలగిపోవని, దళిత అమ్మాయిని పెళ్లి చేసుకోవాలని రాహుల్కు సూచించారు. రాహుల్ (47) ఇటీవల తన వివాహంపై మాట్లాడుతూ, ఇది చాలా పాత ప్రశ్నేనని, తాను విధిని నమ్ముతానని, పెళ్లి ఘడియ వచ్చినప్పుడు అదే జరుగుతుందని చెప్పారు. దీనిపై రాంథాస్ అథవాలె ఆదివారంనాడు అకోలాలో స్పందించారు. 'ఆయన (రాహుల్) అప్పుడప్పుడు దళితుల ఇళ్లకు వెళ్లి వారితో కలిసి భోజనం చేస్తుంటారు. ఆయన దళిత అమ్మాయిని చేసుకుంటే బాగుంటుంది. అవసరమైతే ఆయనకు మంచి సంబంధం వెతికిపెట్టేందుకు సహకరిస్తాను' అని అన్నారు. ఈ పెళ్లి ప్రతిపాదన రాహుల్ను అవమానించే ఉద్దేశంతో మాత్రం చేయడం లేదన్నారు. 'కులాంతర వివాహం చేసుకుని దేశానికి ఆదర్శంగా నిలవాలని చెప్పేందుకే ఈ ప్రతిపాదన చేస్తున్నాను. కులాల అడ్డుగోడలు తొలగించాలన్న బీఆర్ అంబేడ్కర్ ఆశయాలకు అనుగుణంగానే నేను బ్రాహ్మణ అమ్మాయిని పెళ్లి చేసుకున్నాను. కేవలం కలిసి భోజనాలు చేసినంత మాత్రాన కులాల మధ్య అంతరాలు తొలగిపోవు' అని అథవాలే ఓ ప్రశ్నకు సమాధానంగా చెప్పారు.
mumbai: congress upaadhyakshudu, elibible batchiler rahul gaandheeni pelli chesukovalsindiga kendra saamaajika nyaayasaakha sahaya mantri randas athavale salaha icharu. dalitula illaku velli vaaritho saamuuhika bhojanaalu chesinanta maatraana kulaala madhya antaraalu tolagipovani, dalita ammayini pelli chesukovalani rahulku suuchimchaaru. rahul (47) iteevala tana vivaahampai maatlaadutuu, idhi chala paata prasnenani, taanu vidhini nammutaanani, pelli ghadiya vachinappudu adhe jarugutundani cheppaaru. deenipai ranthas athavale aadivaaramnaadu akolalo spandinchaaru. 'aayana (rahul) appudappudu dalitula illaku velli vaaritho kalisi bhojanam chestuntaaru. aayana dalita ammayini chesukunte baguntundi. avasaramaite aayanaku manchi sambandham vetikipettenduku sahakaristaanu' ani annaru. ee pelli pratipaadana rahulnu avamaaninche uddesamto maatram cheyadam ledannaru. 'kulantara vivaham chesukuni deshaniki aadarsamgaa nilavaalani cheppenduke ee pratipaadana chestunnanu. kulaala addugodalu tolaginchaalanna br ambedker aasayaalaku anugunamgaane nenu brahmana ammayini pelli chesukunnanu. kevalam kalisi bhojanaalu chesinanta maatraana kulaala madhya antaraalu tolagipovu' ani athavale oo prasnaku samaadhaanamgaa cheppaaru.